b'\n_START_ARTICLE_\nMatador\n_START_PARAGRAPH_\nAng matador (literal na "mamamatay" [ng toro]) o torero (literal na "manonoro") ay ang taong lumalaban at pumapatay sa toro. Siya ang pangunahing tagaganap sa tinatawag na huwego de toro (laro ng toro, pakikipaglaro sa toro) o korida de toro, ang pakikipaglaban ng matador sa isang toro, isinasagawa sa Espanya, Mehiko, Pransiya at sari-saring mga bansang naimpluwensiyahan ng kulturang Kastila. Siya, lalaki man o babae, ang taong gumaganap at pumapatay sa toro. Tinatawag din siyang toreador sa Ingles, bagaman hindi ginagamit ang katawagang ganito sa Espanya o Amerika Latina. Kasama sa salitang torero ang lahat ng mga nakikipaglaban sa toro sa loob ng arena, tulad ng mga pikador (picador sa Kastila) at mga rehonyador (rejoneador sa Kastila).'